title: Chordata
text: Os cordatos (ditos scientificament Chordata, d'o latín chorda = cuerda, cordón) son un tipo morfolochico, considerau en zoolochía, d'animals que presentan a lo menos en beluna d'as suyas fases de desarrollo una estructura dita notocorda u cuerda dorsal.
  
  Os cordatos, dende o punto de vista evolutivo, son un grupo d'animals muit important, porque ye o grupo que as suyas especies plegan t'a más gran diversidat de nichos ecolochicos, y son as que han amostrau una capacidat más gran d'adaptación ta ambients más diferents, sobretot, en tierra firme, anque muchas especies son tamién de tot aquaticas u amfibias. Entre os cordatos destaca a suya capacidat d'autorregulación y organización interna, y a posibilidat de puyar y mantenir a temperatura corporal en bells grupos (mamiferos y muxons prencipalment). Ixes y atros factors van fer más gran a suya complexidat y van meter, en o suyo momento, a la suya desposición una capacidat unica ta controlar as suyas reaccions metabolicas y a perfección d'un sistema niervoso más complexo.
  
  Caracteristicas chenerals d'os cordatos 
   Simetria bilateral, con o cuerpo segmentau, con tres capas cherminals y un celoma bien diferenciau.
   Cordón niervoso siempre dorsal. A partir d'iste cordón, en os animals más complexos, se desarrolla o celebro y a miollo espinal.
   Estructura de sostentación, en posición dorsal, clamada notocorda. S'expande de largo por tot o cuerpo y en bells animals i remane durant toda a vida. En atros (a mayoría) se torna en o esquinazo antes de naixer.
   En a suya fase larval, totz tienen fendillas branquials en a farinche. Os vertebraus terrestres las pierden antes de naixer.
   Tienen un sistema dichestivo completo, con boca y ano.
   Se reproducen sexualment, en amás gran parte d'os casos os sexos son separaus.
   A fecundación puet ser tanto interna como esterna. D'entre os animals que la fan interna en i hai que fican uevos y en i hai que no.
   O corazón ye en posición ventral.
   O escleto ye por adintro de l'organismo, y puet estar cartilachinoso u osio.
   Tienen musculatura estriada.
   Tienen coda dimpués de naixer.
   Tienen una farinche tremada (que tien dos funcions: dichestiva y respiradera).
   Epineura.
  
  Clasificación d'os cordaus 
  
  En i hai dos subtipos: vertebraus y procordaus y dintro d'ellos muitismas atras subclases:
   Cordadaus.
   Cefalocordaus.
   Urocordaus.
   Thaliacea.
   Ascidiacea.
   Larvacea.
   Vertebraus.
   Pteraspidomorphi (extinguius).
   Placodermos (extinguius).
   Ostracodermos (extinguius).
   Ciclostomos.
   Lampredas y Mixinidos.
   Condrictios.
   Elasmobranquios.
   Galeomorphi.
   Heterodontiformes.
   Lamniformes.
   Orectolobiformes.
   Carcharhiniformes.
   Squatinomorphi.
   Squalomorphi.
   Hexanchiformes.
   Squaliformes.
   Pristiophoriformes.
   Batoidea.
   Rajiformes.
   Pristiformes.
   Torpediniformes.
   Myliobatiformes.
   Holocephali.
   Hipotremos.
   Osteictios.
   Actinopterichios.
   Sarcopterichios.
   Amphibia.
   Reptilia.
   Aves.
   Mammalia.
  
  Clasificación actual 
  
  Como a taxonomía ye cambeando de contino a mida que s'enanta en as investigacions sobre os organismos y sobre os taxa, hue s'ha dixau d'emplegar agrupacions que se consideran artificials como yeran os Agnatos (peixes sin de bariellas) y os Gnatostomaus (peixes que sí que en teniban, actualment ficaus en un grupo de vertebraus clamaus Cephalaspidomorphi -cefalaspidomorfos-). Atro nombre que incluye a os vertebraus y tamién a atros organismos ye Craneata, que encara s'emplega actualment.
  
  En os vertebraus d'os grupos d'as aves, mamiferos, reptils, amfibios y peixes, a cuerda dorsal només i ye present en a cría, porque dimpuesas se va sustituindo por o esquinazo.
  
  Vinclos externos 
  
   A branca d'os cordaus en l'arbol filochenico d'a vida (en anglés).